Under felttoget [[1814]] stod Spørck under [[oberstløjtnant]] [[Frederik Wilhelm Stabell]]s kommando, idet han førte højre fløj – 3 kompagnier – af "Forpostkjæden". Med sin ringe styrke søgte han [[31. juli]] og [[1. august]] i [[Enningedalen]] og ved [[Tistedalselven]] at opholde den svenske overmagt. Efter krigen udtrådte Spørck af dansk tjeneste og fortsatte sin tjeneste ved regimentets skole, og da de i krigsårene midlertidig ansatte officerer i [[1817]] skulle underkaste sig en teoretisk prøve, ledede han ved søndenfjeldske regiment deres forberedelse til denne med sådan dygtighed, at han i den anledning fik tilkendegivet [[Karl 14. Johan af Sverige|den nye kongs]] særdeles tilfredshed; samme år blev han [[adjudant]] hos [[Oscar 1. af Sverige|kronprinsen]]. Ved armeens omorganisation [[1818]] blev han kaptajn ved frederiksstenske gevorbne musketerkorps, og [[1819]] avancerede han til [[oberstløjtnant]] og chef for dette korps, blev [[1823]] oberst, [[1828]] generaladjudant for Armeen, [[1832]] [[generalmajor]], chef for Generalstaben og 1. adjudant hos kongen, [[1847]] kommandant i Frederiksstad, hvor han døde 26. december 1849. Spørck anvendtes som medlem af en række vigtige kommissioner.
Historie